ჭეშმარიტება

**ამას წინადა ბრძენნი ეძებდნენ**

**ჭეშმარიტების დავიწყებულ კვალს,**

**დიდხანს და დიდხანს იგინი ხსნიდნენ**

**მოხუცებულთა უწინდელთა აზრს.**

**და მას ამბობდნენ: ჭეშმარიტება**

**შიშველი ჭაში ჩვენ გვემალება.**

**ბეჯითად სვამდენ რა ისინი წყალს,**

**ჰყვიროდნენ: აბა, აქ ვიპოვით მას.**

**და ვიღაცამ კაცთ კეთილმყოფელმა,**

**ვგონებ, რომ კიდეც ბრძენმა სილენმა,**

**მათ სისულელის დიდის მხილველმა,**

**წყლით და ყვირილით მობეზრებულმა,**

**ის უცილავი დაანება მათ. . .**

**პირველმა ღვინო ღრმად განიხილა,**

**და რა დასწურა სავსე ჯამი მთლად,**

**ჭეშმარიტება ძირში იხილა.**